GiliGold/VAD_KnessetCorpus huggingface dataset:
ראובן ריבלין: החלטנו כולנו שחשוב מאוד לתמוך בתנועות הנוער.
ראובן ריבלין: כאשר זה הולך לאחד חלקי 12 השאלה אם הם בכלל יכולים לבוא ולתת לנו את אותם עניינים.
ראובן ריבלין: יש מספר סעיפים כאלה שלא יכולים להתחלק לאחד חלקי 12.
ראובן ריבלין: זה או שיש אותם, או שאין אותם.
ראובן ריבלין: בדרך כלל אלו אותן תוספות שאנחנו מוסיפים כאשר אנחנו מבקשים לתמוך בנושא כזה או אחר.
ראובן ריבלין: בבעיה הנקודתית שהעלה חבר הכנסת עמיר פרץ אנחנו ניגשים לשאלה הרצינית ביותר של מה קורה.
ראובן ריבלין: לצערנו הרב, מפעם לפעם, לפחות פעמיים או 3 בעשור, אנחנו נקלעים למצב שאין לנו תקציב.
ראובן ריבלין: איך אנחנו פותרים את הבעיה הזאת, לפחות מבחינת הרשאה להתחייב לאותם אנשים שאתם יודעים בצורה מפורשת שכאשר יאושר התקציב אתם תאשרו את אותו סכום?
יעל גרמן: מימון ביניים.
ראובן ריבלין: יש להם בעיה של מימון ביניים באחד חלקי 12.
ראובן ריבלין: תשמעי, אני הרי יודע את התשובות של האוצר.
ראובן ריבלין: היינו פה כשהיינו צעירים, ואנחנו פה היום כאשר אנחנו הרבה יותר צעירים.
ראובן ריבלין: אני מבין את העניין הזה.
ראובן ריבלין: אנחנו נתקלים במצב שבו אנחנו יכולים לחסל מערכת שלמה שנבנתה פה, או לפגוע בה פגיעה אנושה.
ראובן ריבלין: נדמה לי שהדיון הזה, למרות שהוא מתרכז בנושא הנקודתי הזה, צריך להיות הרבה יותר רחב לגבי כל אותם דברים שברור לאוצר - לא מתוך רצון או התנדבות יתירה שהם צריכים לחלק את התקציב או כל פעם להוסיף - שזה ימומן בסופו של דבר כאשר יאושר תקציב.
שמעון סולומון: אני רוצה להצטרף לעמיר פרץ שמבטא את זה נכון, חזק והוא מאוד מעורב.
שמעון סולומון: אני רוצה להגיד לכם שקהילת יוצאי אתיופיה נמצאת בקשיים.
שמעון סולומון: מינהל הסטודנטים ממומן על ידי 4 גורמים: הסוכנות היהודית, משרד ראש הממשלה, משרד הקליטה והמועצה להשכלה גבוהה.
שמעון סולומון: אם אחד לא נותן, השני יכול לצאת.
שמעון סולומון: אני רוצה להגיד לכם שבנושא של השכלה גבוהה, למרות שקהילת יוצאי אתיופיה כמעט בכל תחום מככבת בבעיות, אנחנו מתגאים.
שמעון סולומון: נושא ההשכלה הגבוהה זה אור בקצה המנהרה.
שמעון סולומון: גם אם אחרי זה לא מוצאים עבודה בתחום, ההשכלה היא השכלה.
שמעון סולומון: ברור לנו שהם יהיו הורים יותר טובים, שהם משכילים.
שמעון סולומון: את זה אי אפשר לקחת מהם, גם אם הם לא עובדים בזה.
שמעון סולומון: זה נורא אם נלך לכיוון הזה של סגירה.
שמעון סולומון: בשטח כבר יש תסיסה גדולה מאוד.
שמעון סולומון: זה דבר שאנחנו לא יכולים לעבור עליו בשקט.
שמעון סולומון: זה כמעט בין הדברים הבודדים שהקהילה מתגאה בו.
שמעון סולומון: אני יודע שזה גם האינטרס של מדינת ישראל.
שמעון סולומון: אני רוצה להגיד לכם שהשבוע שמענו שהאגף שאמור היה לטפל במשרד הקליטה – היום איחרתי בגלל השיחות- הולך להיסגר.
שמעון סולומון: לאן העגלה הזאת מובילה?
שמעון סולומון: אנחנו רואים שהמצב הולך ונהייה גרוע.
שמעון סולומון: לעניין של השכלה גבוהה, שהוא בעלות של כ-70 מיליון שקל, צריך למצוא פתרון.
שמעון סולומון: אני חושב שאין לנו ברירה אלא למצוא את הפתרון, כי זה בנפשנו.
שמעון סולומון: הדבר הזה מאוד מאוד קריטי וחשוב.
אבישי ברוורמן: אני רוצה להצטרף בנושא האתיופי שהעלה חבר הכנסת פרץ.
אבישי ברוורמן: אני רוצה להתייחס להערה של חבר הכנסת ריבלין ולהערה הנוספת של חברת הכנסת גרמן.
אבישי ברוורמן: אני חושב שהתקופות שבהן יש תקציב שאתה צריך לגזור ממנו אחד חלקי 12 ואתה נותן כל מיני הטבות כדי שהדבר ייגמר מהר, הן תקופות שמשתנות.
אבישי ברוורמן: אנחנו מתחילים לקלוט תקופות שיש בהן הרבה אי יציבות, לכן הפה שאוסר הוא גם הפה שמתיר.
אבישי ברוורמן: אם יש תקופה שהיא די ארוכה, כמו המקרה של הסטודנטים האתיופים ומקרים אחרים, אז מתוך אותה תקנה שאומרת שכרגע אין לנו הרשאה כזאת או אחרת לתת, אנחנו גורמים נזק אדיר.
אבישי ברוורמן: אני ממשיל את זה לנקודה שבה אנשים שלא מקבלים אשראי יכולים להתמוטט.
אבישי ברוורמן: אמרנו לגבי הדברים האלה שיהיה מימון ביניים ודברים אחרים.
אבישי ברוורמן: אני למדתי דבר אחד על עורכי דין .
אבישי ברוורמן: עורכי דין יכולים לתת פתרון לכל דבר, השאלה מאיזה צד הם יושבים.
משה גפני: אתה יודע, זה נאמר עוד על הרבה נושאי משרות.
אבישי ברוורמן: גם על כלכלנים.
אבישי ברוורמן: אני מודה באשמה על ה..
אבישי ברוורמן: של הדברים האלה.
אבישי ברוורמן: אנחנו חייבים לפעול.
אבישי ברוורמן: במשטר שיש בו הרבה אי יציבות חייבים לפתור את העניין, כדי שלא יהיה מצב, כמו שהעלתה חברת הכנסת גרמן, שבמשך חודשים קוטעים לפתע קבוצות, במיוחד החלשות ביותר והנזקקות ביותר.
אבישי ברוורמן: אני מבקש מאדוני שנחשוב ביחד איך למצוא פתרון, לא להגיד שהבעיה הזאת היא תורה מסיני שאי אפשר לפתור.
יעל גרמן: אני רק רוצה להוסיף לנושא הזה גם מלגות לסטודנטים של פר"ח.
משה גפני: זה העלה חבר הכנסת טופורובסקי.
יעל גרמן: למיטב ידיעתי, זה לא נפתר.
יעל גרמן: בועז ביקש ממני לדבר בשמו.
משה גפני: תמתיני עם זה.
יעל גרמן: הוא אומר שזה לא נפתר.
יעל גרמן: גם הסטודנטים האלה הם סטודנטים.
יעל גרמן: .
משה גפני: יעל, תמתיני עם זה.
יעל גרמן: זאת אותה בעיה.
משה גפני: זאת לא אותה בעיה.
משה גפני: פר"ח זה משהו אחר.
משה גפני: לפי דעתי פר"ח בדרך לפתרון.
משה גפני: גם הבעיה הזאת כנראה בדרך לפתרון, אבל זה משהו אחר, זאת סוגיה אחרת.
משה גפני: אני מודע לעניין של פר"ח.
משה גפני: גם טיפלתי בזה.
משה גפני: חברת הכנסת פנינה תמנו-שטה.
פנינה תמנו: אני חושבת שחבר הכנסת שמעון סולומון שטח את הסוגיה של הסטודנטים מהקהילה האתיופית בצורה ברורה וחדה.
פנינה תמנו: חשוב להבין שלפני מספר חודשים מדינת ישראל יצאה עם תכנית חומש.
פנינה תמנו: היא לקחה כמה צירים חשובים וכמה סוגיות חשובות.
פנינה תמנו: על יוצאי אתיופיה.
משה גפני: זה לפני שנתיים, לא לפני כמה חודשים.
פנינה תמנו: לא, אני מדברת על התכנית החדשה של תכנית החומש.
משה גפני: הישנה כבר הסתדרה שעכשיו יש חדשה?
פנינה תמנו: נכון, לאחר שזה הגיע לבג"ץ.
משה גפני: דנו כאן בדיונים על תכנית החומש, על איך האוצר עובד עליכם כמו שעלינו.
פנינה תמנו: יותר גרוע.
פנינה תמנו: אי אפשר שיד אחת תלטף והיד השנייה תסטור.
פנינה תמנו: אי אפשר לבוא ו"לסבן" סטודנטים שבסופו של דבר נושרים מתהליך הלימודים.
פנינה תמנו: אם לא מינהל הסטודנטים, גם אני לא הייתי יושבת פה.
פנינה תמנו: אחת ההחלטות החשובות ביותר שמדינת ישראל לקחה בהקשר של קהילת יוצאי אתיופיה זה הסבסוד של הלימודים הגבוהים.
פנינה תמנו: Once נתת להם לימודים גבוהים, לא נתת להם את מלגת הקיום והרמת עליהם קשיים, הסטודנטים האלה לא יחזיקו מעמד ואתה תשאיר את קהילת יוצאי אתיופיה בתחתית של החברה הישראלית.
פנינה תמנו: זה צריך להיות ברור.
פנינה תמנו: לא צריך לחכות למחר.
פנינה תמנו: זאת בעיה שהייתה אמורה להיפתר אתמול.
פנינה תמנו: קיבלתי טלפונים מסטודנטים על כך שממש מתעללים בהם במינהל הסטודנטים.
פנינה תמנו: כנראה הייתה הוראה לסגור את הברז, לכן מתעללים בהם.
שמעון סולומון: לא מחדשים להם.
עמיר פרץ: אני פשוט רוצה לבקש כי אני הרי מכיר את כל הסוגיה, אני מבין את העניין של אחד חלקי 12.
עמיר פרץ: למרות העובדה שהופעל עלינו לחץ מכל המשרדים - אין משרד שלא סובל היום מפרויקטים שנתקעים - אין דינו של כביש שבגללו מתעכבת היום עבודה כדינו של עולה מאתיופיה.
ראובן ריבלין: שם כבר קיבלו הרשאה להתחייבות.
פניה קירשנבאום: לא כולם.
פניה קירשנבאום: פנו אלי גם מכבישים אדומים שקיבלו את ההרשאה.
פניה קירשנבאום: יש הרבה דברים שתקועים.
ראובן ריבלין: הם לא יקבלו?
עמיר פרץ: פנה אלי משרד התחבורה.
עמיר פרץ: אני מבין את מה שהם רוצים.
עמיר פרץ: מדובר בצמתים מסוכנים וכו' וכו'.
עמיר פרץ: אני מאוד מבין את זה.
עמיר פרץ: אני מבקש שהשיטה כולה לא תהיה על גבם של האתיופים.
עמיר פרץ: אני רוצה לקבל את אותם 10 מיליון, אחר כך לדבר על..
שמעון סולומון: זה לא לוקסוס.
משה גפני: חבר הכנסת עמיר פרץ, מכיוון שאני יודע שאתה איש פרקטי, אז אידיאולוגיה זאת אידיאולוגיה.
עמיר פרץ: אני בעד כולם, אבל לא כל מדינת ישראל על גבם השחוח של האתיופים.
משה גפני: אנחנו מדברים עכשיו רק על הנושא הזה.
משה גפני: תיכף נדבר רק על נושא אחר.
משה גפני: אחרי זה נדבר רק על נושא שלישי.
משה גפני: עכשיו אנחנו מדברים רק על זה, לא על שום דבר אחר.
משה גפני: אני רוצה להסביר לחברי הכנסת באיזה מגרש אנחנו משחקים עכשיו.
משה גפני: אין בעיה, כמו שאמרת קודם, לבוא ולהגיד שהכל אחד חלקי 12, נפעל על פי רובוט, לא צריך בכלל את פקידי האוצר, מה שאחד חלקי 12 תמיכות זה בסדר, מה שלא - לא יינתן.
משה גפני: לא מנהלים ככה מדינה.
משה גפני: יש ועדת חריגים.
משה גפני: אם אגף התקציבים היה בא ואומר שהוא יודע שיאושר התקציב.
משה גפני: אגב, אין דינו של תקציב שיאושר ביולי כדינו של תקציב שיאושר לפני או אחרי.
משה גפני: זה משנה את תמונת המצב.
משה גפני: ככל שירחק היום שבו יאושר התקציב, יקשה מאוד על אנשי האוצר, גם אם הם ירצו, העניין הזה של להפעיל את ועדת החריגים ולהגיע לפתרונות.
משה גפני: האפשרות של לשלם במקרה הזה, כמו שנראה במקומות אחרים, קיימת.
משה גפני: יכול לבוא אגף התקציבים ולהגיד שיאושר התקציב ביום מן הימים, שמדובר על תקציב משלים ואפשר בוועדת חריגים לאשר את זה, רק צריך רצון טוב.
משה גפני: אני אגיד לכם למה לא תמיד הוא קיים.
משה גפני: הוותיקים ודאי יודעים, החדשים לא יודעים.
משה גפני: כשיהיה הנושא של התקציב הם ירצו להעביר פה גזירות קשות.
משה גפני: הם יבואו לחברי ועדת הכספים ויגידו שאם אנחנו רוצים תקציב לעולי אתיופיה הם יוסיפו, בתנאי שנאשר להם את העלאה של המע"מ.
משה גפני: אפשר לעשות ככה, אבל החיים הם קשים.
משה גפני: שלא תחשבו שאנחנו מגיעים פה לגן עדן של שוטים.
משה גפני: מה שהם רוצים הם רוצים.
משה גפני: צריך פה רצון טוב.
משה גפני: ברצון טוב אפשר לפתור את הבעיות שעומדות פה על סדר היום.
משה גפני: יש את הכלים.
עמיר פרץ: על זה יהיה הדיון ביום שני.
משה גפני: הדיון עכשיו הוא על עולי אתיופיה.
משה גפני: עם רצון טוב אפשר לפתור את הבעיה.
עמיר פרץ: ביום שני אתה פותח את הדיון הרחב.
עמיר פרץ: יסתבר לך שהאוצר חוסך מאות מיליונים.
קארין אלהרר: אני לא מבינה את עניין הרצון הטוב.
עמיר פרץ: זה חוסך להם מאות מיליונים.
קארין אלהרר: בסדר, אבל אי אפשר לבטל את ההתחייבות.
עמיר פרץ: חברים, בואו נהיה הוגנים.
עמיר פרץ: יש לפעמים פרויקטים שנגמרו, לכן הם נחשבים לפרויקטים ולא צריך לחדש אותם.
עמיר פרץ: לא אוטומטית מחדשים כל דבר.
קארין אלהרר: אין שום אמירה.
פניה קירשנבאום: כבוד היושב-ראש, אני רואה את הבעייתיות בנושא.
פניה קירשנבאום: הדבר היחידי שיכול להציל אותו – זה בטח לא יכול להיות עכשיו, אפשר לחשוב על זה לעתיד - זה שפרויקטים רבי שנים חייבים יהיו להיכנס בבסיס התקציב, בהגבלה לאותו פרק זמן.
פניה קירשנבאום: זה הדבר היחידי שיוכל לפתור את הבעיה.
פניה קירשנבאום: אם נקבע שהפרויקט הוא רב שנתי אבל אנחנו ניתן לזה עוד תוספת תקציבית, אנחנו נמצא את עצמנו בכל מעבר בין תקציב לתקציב בבעיה.
פניה קירשנבאום: עד שסוגרים את התקציב ועד שפותחים אותו יש פער של לפחות 4,5 חודשים, גם כשזה זורם בסדר התקין.
פניה קירשנבאום: אם לא נכניס פרויקטים רב שנתיים לבסיס התקציב, אנחנו נמצא את עצמנו בדיון כמו שאנחנו נמצאים בו היום.
משה גפני: זה נעשה בדיון הכללי.
<משה שלום: אנחנו מודעים לחשיבות הנושא ולבעייתיות.
<משה שלום: אנחנו עשינו מאמצים בשני האגפים של האוצר כדי לפתור את הסוגיה.
<משה שלום: אני שמח לבשר שהצלחנו לפתור אותה.
<משה שלום: מה שעשינו זה על בסיס התחייבויות שעתידות להגיע למשרד הקליטה.
<משה שלום: אנחנו נתנו כרגע איזה שהוא פתרון, איזה שהוא מענה.
<משה שלום: בוועדת החריגים של החשב הכללי הפעלנו שיקול דעת.
<משה שלום: כמו שאתם רואים, אנחנו באמת לא רובוטים, אנחנו מבינים.
<משה שלום: כרגע יש חוק.
<משה שלום: אנחנו פועלים תחת מגבלות.
<משה שלום: יש נושאים שאנחנו מבינים שצריך להידרש אליהם, ואכן נדרשנו אליהם.
<משה שלום: אתמול בלילה אישרנו בוועדת החריגים את הנושא.
<משה שלום: מאתמול בלילה ניתנה הוראת תשלום.
<משה שלום: מהיום בבוקר הכסף יכול לצאת לסטודנטים.
<משה שלום: מבחינתנו הבעיה הזאת נפתרה.
משה גפני: קודם כל שנדע שוועדת חריגים מורכבת מ-3 חלקים.
משה גפני: היא מורכבת מאגף החשב הכללי, מאגף התקציבים ומהייעוץ המשפטי.
משה גפני: לאגף התקציבים יש מה לומר בעניין הזה.
משה גפני: אני מקווה שדב בארי בדרך לכאן.
<משה שלום: הוא מתואם איתי.
משה גפני: מתואם לא מעניין אותי.
משה גפני: זה רע בשבילי שאתם מתואמים.
משה גפני: הוא צריך להגיע לכאן.
משה גפני: אם אגף התקציבים לא כאן, יכול להיות שנסגור את הישיבה.
עמיר פרץ: לא לגבי הסעיף הזה.
עמיר פרץ: זה סגור ונעול, לא פותחים אותו.
משה גפני: הנה דב בארי.
משה גפני: חבל שלא דיברנו על המשיח.
אבישי ברוורמן: למה הם לא פתחו בהצהרה הזאת והיינו חוסכים את כל הסיפור הזה?
משה גפני: אנחנו עוד לא חוסכים שום דבר.
משה גפני: אני שמח שקבענו את הישיבה ליום רביעי בבוקר כך שביום שלישי בלילה הם אישרו את זה.
משה גפני: זה דווקא סימן טוב, מעודד.
משה גפני: אני מברך אתכם על ההחלטה הזאת.
משה גפני: זאת החלטה מאוד חיובית.
משה גפני: מה שמתברר גם לגבי נושאים אחרים שאנחנו מעלים, שאם רוצים אפשר לפתור.
משה גפני: אין מצב, כמו שאמרת – אני משבח אותך על זה - שאתם רובוטים.
משה גפני: אתם מפעילים שיקול דעת.
משה גפני: בהפעלת שיקול הדעת קיבלתם החלטה שהיום כבר משלמים לסטודנטים עולי אתיופיה את מלגת הקיום.
משה גפני: אתה יכול לפרט מה הייתה ההחלטה?
משה גפני: מה אם לא יהיה תקציב עד אוגוסט?
משה גפני: לפי איך שמתנהל עכשיו המו"מ הקואליציוני, עושה רושם שעד אוגוסט לא יהיה תקציב.
משה גפני: אני לא יודע אם אז יהיה.
פניה קירשנבאום: אין סיטואציה כזאת.
<משה שלום: עד סוף שנת הלימודים האקדמית.
<משה שלום: .
משה גפני: אני פשוט יושב על הטריבונה.
<משה שלום: נכון לעכשיו אנחנו משלמים כסדרו עד סוף שנת הלימודים האקדמית.
<משה שלום: אנחנו מדברים על מלגת קיום של 1200 שקלים לתכנית קדמה.
אבישי ברוורמן: אם אתה יודע על דברים שסגורים, שנפתרים, עדיף.
אמנון כהן: לא כולם היו בדיון הקודם.
אבישי ברוורמן: זה היה מוסיף לדיון אם בהתחלה נציג האוצר היה אומר שזה כבר סגור לגבי האתיופים.
אבישי ברוורמן: את המלל היינו חוסכים קצת.
עמיר פרץ: דווקא דיברת יפה מאוד.
אבישי ברוורמן: דיברתי על הדיון הכללי.
עמיר פרץ: הייתה לך הזדמנות לדבר על הכללי.
עמיר פרץ: אם לא היה דיון על האתיופים, לא היית בכנסת בכלל.
אבישי ברוורמן: עמיר פרץ, אני נותן לך את הזכות שהעלית את הדיון.
משה גפני: חבר הכנסת ברוורמן, מאז שהביאו לידיעתי את הנושא הזה, כמו נושאים אחרים, ולאחר שעמיר פרץ העלה את זה בישיבה הקודמת, ניהלתי דיונים עם האוצר.
משה גפני: לא מדובר בדיונים מי יודע מה.
ראובן ריבלין: הסברת להם.
משה גפני: הסברתי להם.
משה גפני: בהתחלה הם אמרו שאין אפשרות בשום פנים ואופן.
משה גפני: אחרי זה הם אמרו שהבעיה של האתיופים נפתרת.
משה גפני: אחרי זה התקשרו אלי – אני לא אגיד שמות – אנשים בכירים באוצר ואמרו לי שאין אפשרות, שוועדת חריגים זה לא עוזר.
משה גפני: אמרתי שאין בעיה, שזה עולה ביום רביעי ושיבואו לכאן ויסבירו למה לא.
משה גפני: אתמול בערב, כשהודיעו לי גם שאבישר כהן חולה – איחלנו לו כבר רפואה שלמה - אמרו לי שהבעיה של האתיופים נפתרה.
משה גפני: מה אתה רוצה שאני אעשה עכשיו?
משה גפני: יצרי התגבר עלי.
משה גפני: רציתי שההצגה הזאת תיערך.
אבישי ברוורמן: רק רציתי שתגיד את זה.
<קריאה: מודה ועוזב ירוחם.
עמיר פרץ: אם לא היית עושה את זה, הם היו עוד יכולים לחזור בהם.
עמיר פרץ: עכשיו זה נעול וסגור.
פניה קירשנבאום: עכשיו לוחשים לי מכל מיני כיוונים שבאמת יכולה להיות סיטואציה שדוחים את התקציב לא ל-45 יום אלא ליותר זמן.
פניה קירשנבאום: מה קורה עם הוועדה?
ראובן ריבלין: עד שתקום ממשלה.
פניה קירשנבאום: נגיד שהממשלה תקום.
ראובן ריבלין: לפני יוני לא יהיה תקציב.
משה גפני: אמר מקודם חבר הכנסת ריבלין, ובצדק.
משה גפני: שהיה בעשור האחרון כמה פעמים.
ראובן ריבלין: 3 פעמים.
משה גפני: שאין תקציב.
פניה קירשנבאום: עד אוגוסט?
משה גפני: אני לא יודע, סתם אמרתי את זה.
ראובן ריבלין: קרוב לאוגוסט.
משה גפני: זאת אפשרות ריאלית שקיימת.
משה גפני: כולנו מקווים שהיא לא תהיה.
משה גפני: לטובת כולנו אנחנו מקווים שהיא תהיה יותר מוקדם.
משה גפני: זה שהממשלה תרצה, כמו בפעם הקודמת, להביא חוק שידחה את ה-45 ימים זה ברור לחלוטין.
משה גפני: זה היה ברור בפעם הקודמת, זה יהיה גם עכשיו.
משה גפני: אין בעניין הזה ספק.
משה גפני: השאלה לכמה זמן ולאיזה תקציב מדובר.
ראובן ריבלין: ברשותך, אדוני היושב-ראש, למען הפרוטוקול אני רוצה להעיר לדברים החשובים שאמרה חברת הכנסת פניה קירשנבאום.
ראובן ריבלין: תראו, הדבר החשוב שעשו נקודתית בעניין האתיופים יכול להיות גם דבר גורר.
ראובן ריבלין: תקציבי המשרדים מתוקצבים על פי הסכמה שהגיעה בין הממשלה וכל אחד ואחד מהמשרדים לאגפי האוצר.
ראובן ריבלין: האוצר מסיים את תפקידו ברגע שמאושר התקציב.
ראובן ריבלין: כל משרד מקבל את חלקו.
ראובן ריבלין: אם משרדים יתחילו לדעת שהם יכולים בנקודות שהן רגישות פוליטית לא לתקצב אלא לדרוש תקציב נוסף, אנחנו מגיעים למצב שבו האוצר יימצא בעין הסערה שבה אנחנו נלחץ עליו כאשר השרים לא ממלאים את תפקידם על פי חוק התקציב.
ראובן ריבלין: חוק התקציב הוא חוק שבו קבעו מה הוא הסכום שהמדינה נותנת למשרדים השונים.
ראובן ריבלין: המשרדים השונים צריכים להתארגן בתוך עצמם.
ראובן ריבלין: מה קורה?
ראובן ריבלין: קורה מצב שבו משרד בא ואומר, או שר בא ואומר – לפעמים בצדק ולפעמים לא – שלעניין זה הוא לא יכול לתקצב יותר, ואז הכנסת באה ומחליטה נקודתית לעשות דברים כאלה וכאלה.
ראובן ריבלין: אם השיטה הזאת תתחיל לפעול - אנחנו לובי פוליטי, לובי חברתי ולובי נקודתי לגם כל אחד מהעניינים שהם לא פוליטיים - נגיע למצב שבו כשאת תהיי שרה, שזה לא רחוק היום, את תמצאי במצב שבו יהיה לנו, מצד אחד, חוק תקציב, מצד שני איזו שהיא ועדה שמוסיפה לתקציבים בכל רגע כשהשר לא רוצה למלא את תפקידו על פי הסמכות שהוא קיבל ועל פי המחויבות שיש לו במסגרת החוק.
ראובן ריבלין: זה חשוב לומר לפרוטוקול.
פנינה תמנו: אני רוצה להודות על הדברים של חבר הכנסת ריבלין, כי הוא הצליח לעשות לי סדר כחברת כנסת צעירה.
פנינה תמנו: אני יכולה ללמוד ממך, אדוני היושב-ראש, ומכל המלומדים שנמצאים פה הרבה יותר.
פנינה תמנו: אני לא הצלחתי להבין איך בעיה נקודתית של 1200 שקלים מלגת קיום פותרת לי..
פנינה תמנו: זה טוב מאוד, אני לא אומרת שלא.
פנינה תמנו: אני מקבלת בברכה.
פנינה תמנו: אני לא מבינה איך זה פותר לי את הסוגיה של מינהל הסטודנטים והקיצוץ.
ראובן ריבלין: את צודקת.
פנינה תמנו: קיצצו את זה מ-70 מיליון.
פנינה תמנו: ברגע שהסוכנות היהודית יצאה, משכה את ידיה, קיצצו את זה בחצי.
משה גפני: יש לי כמה הצעות בשבילך.
פנינה תמנו: ברגע שקיצצו ב-50% פגעו באופן מהותי בתכנית הזאת.
פנינה תמנו: גם מלגת הקיום, שהיא טיפול נקודתי, זה פשוט כיבוי שריפות.
פנינה תמנו: אני מבינה שזה לא המגרש.
משה גפני: אני רוצה שתדעי שני דברים.
משה גפני: אנחנו בוועדה זמנית.
משה גפני: אנחנו לא דנים על קיצוצים בתקציב.
משה גפני: אנחנו גם לא מוסמכים לדון על זה כיוון שאין תקציב.
משה גפני: אנחנו מוסמכים לדון על דברים דחופים, כמו על מה שהעלה עמיר פרץ שצריך לשלם את מלגת הקיום.
משה גפני: אני לא רוצה להציע לך לפני כולם, אני אציע לך אחרי זה ב-4 עיניים.
משה גפני: אני אגיד לאוזנייך בלבד, שכש"יש עתיד" ינהלו מו"מ קואליציוני, תכניסי בסעיף במקום השוויון בנטל את זה שלא יפגעו באתיופים.
משה גפני: זה יותר חשוב.
משה גפני: מהשוויון בנטל לא ייצא כלום.
פנינה תמנו: שמעתי שאתה כל יכול.
פנינה תמנו: חשבתי שאולי תצליח..
משה גפני: אני כל יכול?
משה גפני: אני אציע לך כמה הצעות לגבי הנושא של הקיצוץ בתקציב.
ראובן ריבלין: ניצולי השואה.
שמעון סולומון: "קדמה" זאת באמת קבוצה קטנה.
שמעון סולומון: השכלה גבוהה זה אלפי יוצאי אתיופיה שלומדים.
שמעון סולומון: זאת בעצם המאסה הכי גדולה.
שמעון סולומון: אולי זה לא המקום נכון לעכשיו, אבל זה משהו שצריך להטריד אותנו.
שמעון סולומון: ברגע שיש לנו 10 מיליון מהמועצה להשכלה גבוהה, 6 מיליון מהסוכנות היהודית, 10 מיליון ממשרד ראש הממשלה, 45 מיליון ממשרד הקליטה ואחד מהם אומר שהוא לא נותן כי השני לא נותן, זה עלול ליפול.
שמעון סולומון: זה הדבר הכי גדול והכי חשוב שיש לנו.
שמעון סולומון: צריך מתי שהוא לדבר על הדבר הזה.
משה גפני: בדיון על התקציב.
משה גפני: זה המקום, זה הזמן.
משה גפני: הפסקת סיוע למפעלים במסגרת "מסלול התעסוקה" במשרד התעשייה המסחר והתעסוקה.
משה גפני: אשר שטרית, סמנכ"ל מרכז ההשקעות, בבקשה.
משה גפני: אם אתה יכול – יש חברי כנסת חדשים – תתאר את הנושא.
שטרית: מסלול תעסוקה הוא מסלול שנוצר לפני 7 וחצי שנים.
שטרית: במסגרתו אנחנו מסבסדים עובדים חדשים בענפים שונים באזורים מסוימים בארץ.
שטרית: חלק חשוב מאוד של המסלול מובנה לאוכלוסייה הערבית והחרדית.
שטרית: 70% מהתקציב הזה הולך לאוכלוסיות האלו.
שטרית: באוכלוסיות האלו אנחנו מאפשרים הקמת מפעלים או הרחבה שלהם בכל הארץ.
שטרית: אנחנו לא מתעדפים אזורים מסוימים.
שטרית: הכל נעשה כדי להגדיל את שיעור ההשתתפות בכוח העבודה בארץ.
שטרית: אנחנו אחת לשנה עורכים הקצאת כספים לכל הבקשות שמוגשות לפנינו.
שטרית: אנחנו מספקים את המענקים לפי קריטריונים והוראות מיוחדות לעניין הזה.
שטרית: ההוראה המובילה היא 4.17.
שטרית: אפשר לראות אותה באתר האינטרנט שלנו וללמוד ממנה.
עמיר פרץ: אתה מסבסד לפי עובד, לא לפי עסק.
שטרית: לא לפי עסק.
שטרית: אנחנו במסלול הזה סופרים עובדים נוספים.
משה גפני: חדשים.
שטרית: חדשים נוספים.
שטרית: ב-7 השנים האחרונות הכנסנו משהו כמו 7800 עובדים חדשים למשק הישראלי.
עמיר פרץ: כמה תקופת הסבסוד?
עמיר פרץ: לא forever.
שטרית: בתחילת הדרך היו 60 חודשים, אחר כך ירדנו ל-30 חודשים.
שטרית: הכוונה היא שאחרי 30 החודשים האלה העובדים ימשיכו.
שטרית: זה מה שקורה בפועל.
שטרית: לא מזמן עשינו מחקר בעניין וראינו שהמסלול הזה הוא מסלול חשוב מעין כמוהו.
שטרית: הוא מוסיף בשברירי אחוזים ומגדיל את שיעור ההשתתפות בכוח העבודה.
שטרית: זה דבר חשוב מאוד.
שטרית: אחת לשנה אנחנו מקציבים את הכספים.
שטרית: לפני חודשים אחדים היה לנו ביקוש של 130 מיליון ש"ח.
שטרית: הצלחנו לספק רק כ-60 מיליון ש"ח .
שטרית: זה אומר ש-70 מיליון ש"ח לא סופקו בגלל חוסר בתקציב.
משה גפני: כן, אבל התווסף כסף.
שטרית: אם היו 130 מיליון ש"ח היינו מספקים חלק גדול מאוד מהבקשות.
שטרית: היינו מוספים למשק משהו כמו 1300 עובדים נוספים.
שטרית: נכון לעכשיו הוספנו 1000 עובדים.
שטרית: מכיוון שסיפקנו רק 60 מיליון, הוספנו 1000 עובדים.
שטרית: אם אתה רוצה אני יכול לעשות לך את החשבון איך עושים את זה על-מנת לקבל את המספרים.
עמיר פרץ: לשנת תקציב אחת?
<נעם שטרן: 30 חודשים.
עמיר פרץ: לא, הוא לא מסבסד 60 חודשים מ-60 מיליון.
<נעם שטרן: 30.
עמיר פרץ: הוא לא מסבסד 30 חודשים מ-60 המיליון האלה, הוא מסבסד 12 חודשים, כאשר בשנה הבאה יהיה לו עוד כסף.
<נעם שטרן: הוא מסבסד את כל ה-30 חודשים האלה.
עמיר פרץ: את כל 30 החודשים אתה מתקצב מראש?
<נעם שטרן: זו הרשאה להתחייב.
ראובן ריבלין: הוא לא מפסיק באמצע.
ראובן ריבלין: הוא נותן הרשאה.
שטרית: תיכף נועם מאגף התקציבים יפרט את ההיבט הכספי.
ראובן ריבלין: הרשאה להתחייב זה כמו ערבות.
עמיר פרץ: כמה סבסוד יש?
שטרית: זה תלוי בשכר הממוצע של אותו ענף, של אותו מפעל ואותו יזם.
שטרית: זה נע בין 25 ל-35 אחוז.
עמיר פרץ: משכרו של העובד?
שטרית: מהשכר הממוצע של אותם עובדים נוספים באותו ענף.
שטרית: מה שחסר זה משהו בסביבות 70 מיליון שקל.
שטרית: היה רעיון בשבוע שעבר להעביר אלינו.
שטרית: .
משה גפני: תדייק פה בעניין הזה.
משה גפני: כמה מופיע בבסיס התקציב בסעיף הזה?
שטרית: בהתחלה דובר על 120 מיליון ש"ח .
<נעם שטרן: זה לא בבסיס התקציב.
שטרית: יש איזו שהיא מחלוקת מסוימת פה.
עמיר פרץ: עזוב את המחלוקת.
עמיר פרץ: כמה כתוב?
אמנון כהן: מה אושר בספר?
שטרית: בתחילת השנה היו בסביבות 120 מיליון ש"ח.
שטרית: בסופו של דבר סיפקנו רק 60 מיליון ש"ח.
ראובן ריבלין: הוא היה מותנה?
ראובן ריבלין: זה תקציב מותנה?
עמיר פרץ: אני לא מבין מה אתה אומר.
עמיר פרץ: 120 מיליון ש"ח היה מתוקצב בתקציב שנה שעברה?
שטרית: בתחילת שנת 2012.
עמיר פרץ: עכשיו הוא חייב לממן אותך לפי אחד חלקי 12?
שטרית: אני לא יודע מה זה חייב.
שטרית: בפועל 60 מיליון ש"ח היו לי.
שטרית: היו חסרים לנו 70 מיליון .
עמיר פרץ: תקשיב, יכול להיות שלא ניצלת את התקציב.
עמיר פרץ: יכול להיות שה-70 מיליון שנותרו לך בסוף שנת התקציב הקודמת לא נוצלו, ואז האוצר אמר שאם לא ניצלת אולי אתה לא צריך.
ראובן ריבלין: זה לא בבסיס התקציב.
ראובן ריבלין: מה שהוא אומר לא יכול להיות בבסיס התקציב.
אמנון כהן: בגלל זה יש בעיה.
שטרית: כתוצאה מאי תקצוב אותם גורמים שביקשו את המענק הזה, יש סיכוי גדול מאוד שיהיו פיטורים של כ-1000 עובדים.
שטרית: את זה אני יודע בבירור.
ראובן ריבלין: אם זה בבסיס התקציב.
ראובן ריבלין: .
משה גפני: נעם, תיתן לנו סקירה של דקה וחצי מה קורה עם התקציב הזה, כמה מופיע בבסיס, כמה התווסף בשנת 2012 ומה המצב עכשיו.
משה גפני: מספרים.
עמיר פרץ: נועם, אני רוצה שתסביר לי.
עמיר פרץ: קודם אמרתם שהתקציב שנותנים כהרשאה זה ל-30 חודשים, כלומר לכל הפרויקט כולו.
עמיר פרץ: עובד שגויס כבר מתוקצב.
עמיר פרץ: איך הוא יכול להיות מפוטר?
<נעם שטרן: בבסיס התקציב של מסלול תעסוקה יש 0 בהרשאה להתחייב.
<נעם שטרן: סך כל מסלול תעסוקה בשנת 2012 היה סביב 100 מיליון שקל.
<נעם שטרן: אם אני זוכר נכון, היו כ-40 מיליון שקל שחולקו בהקצאה יחסית בתחילת שנה, וכ-60 מיליון שקל, כמו שאשר הסביר, לקראת סוף השנה.
<נעם שטרן: ה-60 מיליון שקל האלה לאותן חברות שזכו ולאותם עובדים שיגויסו באותם פרויקטים שזכו, מכסים לכל ה-30 חודשים, זאת אומרת אין בעיה של תקציב לאותם עובדים שאושרו.
עמיר פרץ: אין פיטורים.
<נעם שטרן: לחברות שאושרו.
<נעם שטרן: יש חברות שלא זכו.
<נעם שטרן: מבחינת הדירוג הן היו מתחת לקו, לכן התכנית שלהן לא זכתה.
<נעם שטרן: אותם עובדים לא אושרו בשנת 2012.
עמיר פרץ: נעם, אני לא רוצה להיכנס לזה.
עמיר פרץ: אני שואל אותך שאלה פשוטה.
עמיר פרץ: אני רוצה ריאלית להבין אם אחד שכבר קיבל אישור ונמצא במסלול 30 חודשים - יפוטר.
עמיר פרץ: הוא אומר שעומדים להיות מפוטרים כ-1000 אנשים.
<נעם שטרן: מי שקיבל לא יפוטר.
עמיר פרץ: למה הוא אומר שעומדים להיות מפוטרים כ-1000 אנשים?
משה גפני: יש לי פה סידרה של מכתבים.
משה גפני: לא הבאתי את כולם.
משה גפני: נמצא פה יהודה אלירז.
משה גפני: "בקשתכם לקבלת סיוע מיום ה-21.10 – אשר שטרית חתום על זה.
משה גפני: מדובר בעובדים שנמצאים שם, שאושר להם בשנה שעברה - נבחנה במרכז ההשקעות ולא אושרה עכב מגבלת תקציב".
<נעם שטרן: לא אושרה.
משה גפני: העובדים עובדים שם משנה שעברה.
משה גפני: יהודה אלירז, אתה עוסק עם כמה מפעלים גדולים במדינה.
<יהודה אלירז: אכן.
עמיר פרץ: כנראה שמרכז ההשקעות נתן אישור על בסיס הנתונים של מפעלים מסוימים.
עמיר פרץ: הוא הבין שהם מאושרים כי הם עומדים בקריטריונים, אבל רק עכשיו, בגלל הבחירות, האישור הרשמי לא יוצא.
עמיר פרץ: הם גייסו.
משה גפני: למה צריך נדמה לי, בוא נשמע את המפעלים.
עמיר פרץ: רציתי לבחון את כושר הניחוש שלי.
משה גפני: יהודה, מה קרה עם העובדים האלה שנכנסו לעבודה ב-2012 עכב התוספת?
משה גפני: אני אחזור לנועם לדעת למה הסעיף הוא 0.
משה גפני: צריך להסביר לחברי הכנסת החדשים למה הסעיף הוא 0.
משה גפני: זה מסלול טוב, לא טוב?
משה גפני: אם הוא לא טוב, לא צריך להקציב בכלל.
משה גפני: אם הוא טוב, למה הוא 0? זה תיכף.
משה גפני: קודם כל לגבי העובדים.
<יהודה אלירז: יש שתי סיבות לאי אישור חלק מהמפעלים.
<יהודה אלירז: אני לא מדבר על אי אישור כי לא עמדו באמות המידה של המכרז.
<יהודה אלירז: מי שלא עמד באמות המידה של המכרז אין לי שום בעיה איתו.
<יהודה אלירז: הבעיה מתעוררת אצל אותן חברות או מפעלים שעמדו באמות המידה של המכרז והבטיחו להן אפריורית, במידה שבאמת הם יעמדו באמות המידה של המכרז, שהם יכולים להתחיל לגייס עובדים.
<יהודה אלירז: אמת המידה הייתה להיכנס לתוך אותו סל של המכרז גם על עובדים שנה אחורנית.
<יהודה אלירז: מי שהתחיל 11 חודשים לפני המכרז לגייס עובדים.
<יהודה אלירז: .
<יהודה אלירז: אם אותם מפעלים יכלו לגייס 11 חודשים לפני שתוקפו של המכרז הגיע לידי מימוש, הרי הם יכלו לעשות את הפעילות ועשו את הפעילות על תיקנה.
<יהודה אלירז: ברבות הימים לא היה תקציב, לכן חלקם הגדול של העובדים ישוחרר הביתה.
משה גפני: יפוטר הכוונה.
<יהודה אלירז: יפוטר.
משה גפני: שוחרר נראה כאילו.